# name
Aquest Sant Jordi, ajuda'ns a restaurar dos llibres del Fons Antic del CRAI de la UB. (Abril 2022)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Abril 2022.

# metadata.dc.description.abstract[].value
Des del CRAI de la UB hem iniciat la segona edició de la campanya Apadrina un llibre #Mecenes UB https://www.mecenes.ub.edu/apadrinaunllibre, amb l’objectiu d’aconseguir finançament per restaurar dues obres singulars del nostre Fons antic. Les obres, custodiades al CRAI Biblioteca de Fons Antic, han estat escollides d’entre les que tenim a la pàgina del Projecte ‘Apadrina un document…‘, vigent i obert de manera paral·lela. Aquí us les mostrem amb detall:

# metadata.dc.description.abstract[].value
* Ars magna lucis et umbrae in decem libros digesta, un tractat científic d’Athanasius Kircher del 1646 de gran riquesa visual. Amb un caràcter científic, tracta la llum des de les perspectives de la física i l’astronomia. Destaca el gravat inicial, de gran bellesa, així com els nombrosos gràfics, taules i gravats. Vegeu vídeo il·lustratiu del seu estat de conservació. [https://youtu.be/ncj3nDkcrHU]

# metadata.dc.description.abstract[].value
* Relations de divers voyages curieux qui n’ont point esté publieés, et qu’on a traduit ou tiré des originaux, un excepcional llibre de viatges editat al 1696. Melchisédech Thévenot recopila manuscrits de viatgers d’arreu del món i els il·lustra amb gravats de flora, fauna, indumentària, reproduccions dels sistemes d’escriptura xinesa i mandea, i mapes geogràfics. Vegeu vídeo il·lustratiu del seu estat de conservació. [https://youtu.be/c4CLXxt742Q]

# metadata.dc.description.abstract[].value
La campanya es durà a terme del dia 20 al 30 d’abril i, si voleu participar, ja podeu fer la donació des de la pàgina de la campanya. Les aportacions poden ser de qualsevol import i, com sempre, permeten gaudir d’avantatges fiscals i podeu recuperar fins a un 80% de l’import avançat.

Des d’aquí us animem a ser Mecenes de la UB.

Feu-nos una donació des de la proposta Apadrina un llibre # Mecenes UB i sereu benvinguts a la nostra família de padrins!

Esperem la vostra col·laboració!

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.title[].value
Aquest Sant Jordi, ajuda'ns a restaurar dos llibres del Fons Antic del CRAI de la UB. (Abril 2022)

# metadata.dc.title.alternative[].value
Apadrina un llibre #Mecenes UB. Campanya 2022